Siis on mult küsitud, et kuidas ma musti grusiini mehi tõrjun. Esiteks ei ole siinsed inimesed üldse mustad (minu meelest isegi mitte tõmmud) ja teiseks on nad tõesti  väga kultuursed, hästi kasvatatud ja sageli usklikud. Loomulikult alustavad taksojuhid juttu teemal, kust ma pärit olen ja kas Eestis on tore. Või töökaaslased uurivad, kas mul on kõik hästi ja ega ma ei igavle. Ainus kord, kui mind on siin tõesti tülitatud, oli siis, kui üks tänavalaps (nii 10-11-aastane tütarlaps) mul raha mangudes niimoodi jalgade ja käte otsas rippus, et ma ei saanudki enne minema, kui töökaaslane mind ühe lari eest "välja ostis". Mäe otsast vaatas seda lugu pealt aga ühe kohaliku  miljardäri poolt ehitatud elu- ja ärikompleks helikopteri platvormiga.